b'\n_START_ARTICLE_\nEdistys (lehti)\n_START_PARAGRAPH_\nEdistys oli New Yorkin Brooklynissa vuosina 1898\xe2\x80\x931899 ilmestynyt amerikansuomalainen aikakauslehti._NEWLINE_Siirtolaisen kustannusyhti\xc3\xb6n julkaisema Edistys oli ensimm\xc3\xa4inen amerikansuomalainen kulttuurilehti. Se pyrki t\xc3\xa4ytt\xc3\xa4m\xc3\xa4\xc3\xa4n my\xc3\xb6s suomenkielisen kuvalehden tarpeen. Ulkoasultaan tyylikk\xc3\xa4\xc3\xa4n, 64-sivuisen kuukausilehden p\xc3\xa4\xc3\xa4toimittajina ty\xc3\xb6skenteliv\xc3\xa4t Esa Eetu Takala ja loppuvaiheessa Aaro J. Jalkanen. Toimituskuntaan kuuluivat my\xc3\xb6s Antero Riippa ja J. E. Saari. Lehti julkaisi artikkeleita ajankohtaisista aiheista, tunnettujen henkil\xc3\xb6iden el\xc3\xa4m\xc3\xa4kertoja sek\xc3\xa4 alkuper\xc3\xa4ist\xc3\xa4 ja k\xc3\xa4\xc3\xa4nnetty\xc3\xa4 kaunokirjallisuutta.'